Dameas z Krotónu

Dameas () bol grécky sochár v 6. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Dameas 

Dameas, sochár z Krotónu, tvoril v 2. polovici 6. storočia pred Kr. Antický cestovateľ Pausanias vo svojej sprievodcovskej príručke po Grécku uvádza, že bol autorom sochy svojho rodáka Milóna, šesťnásobného olympijského víťaza v zápasení, umiestnenej v Olympii.

Milón, syn Diotimov, víťazil v Olympii medzi rokmi 532 až 516 pred Kr. Počas archeologických vykopávok v Olympii sa východne od ruín buleutérionu (radnice) našiel okrúhly podstavec z tmavého vápenca, ktorý bol pravdepodobne podstavcom sochy Milóna. Jeho poškodený archaický nápis je iba fragmentálne čitateľný.Inscriptiones Graecae, IvO 264 Heidelberger historische Bestände - digital  

 Referencie a bibliografia 


Kategória:Sochári starovekého Grécka